በቶሮንቶ ካናዳ ኢትዮጵያውያንና ትውልደ ኢትዮጵያውያን 9ኛውን የብሔሮች፣ ብሔረሰቦችና ሕዝቦችን በዓል አከበሩ
 በቶሮንቶ ካናዳ የሚኖሩ ኢትዮጵያውያንና ትውልደ ኢትዮጵያውያን 9ኛውን የኢትዮጵያ ብሔሮች፣ ብሔረሰቦችና ሕዝቦችን በዓልንና የኢትዮጵያ ሕገ መንግሥት የፀደቀበትን 20ኛ ዓመት ታህሳስ 4/2007  በደመቀ ሁኔታ አክብረዋል።በዚሁ  ከተለያዩ የሕብረተሰብ ክፍሎች  የተውጣጡ በቶሮንቶና አካባቢዋ የሚገኙ ኢትዮጵያውያንና ትውልደ ኢትዮጵያውያን በተገኙበት በዓል ክብርት አምባሳደር ብርቱካን አያኖ በካናዳ የኢፌዲሪ ኤምባሲ ልዩ መልዕክተኛና ባለ ሙሉ ስልጣን አምባሳደር በእንኳን ደህና መጣችሁ መልዕክታቸው  የዚህን ዓመት የብሔሮች፣ ብሔረሰቦችና ህዝቦች በዓል ካለዐፉት የሚለየው  የኢፌዲሪ ህገ መንግስት የፀደቀበት 20ኛው አመት መሆኑ፣ አገሪቱ በቀጣይነት የቀደመ ስሟን በማደስ ላይ ያለችበት ወቅት ላይ መከበሩና የሁሉም የአገራችን ብሔሮች፣ ብሔረሰቦችና ህዝቦች አሻራ ያረፈበት የታላቁ የኢትዮጵያ ህዳሴ ግድብ ግንባታ በሚካሄድበት ክልል መከበሩ  ነው” ብለዋል።አምባሳደሯ አያይዘውም  “ፌዴራላዊ ስርዓታችን በጽኑ መሰረት ላይ የተገነባ በመሆኑ ብዝህነታችንን በአግባቡ ያስተናገደ፣ የአንድነታችን ልዩ መገለጫ መሆኑን ባለፉት 20 አመታት በተግባር ያረጋገጠ፣ ከአገራችን አልፈን ከጎረቤት አገሮች ጋር በሰላምና መረጋጋት በጋራ እንድንሰራ ምቹ ሁኔታን የፈጠረ፣ ለሌሎች አፍሪካ አገሮች ጭምር በምሳሌነት የሚጠቀስ ስርዓት መሆኑን በመግለጽ ይህ ስርዓት ቀጣይነት እንዲኖረውና የበለጠ እያበበ እንዲሄድ ለማድረግ ሁላችንም ተባብረን በጋራ መስራት ይገባናል።”  ብለዋል፡፡በዕለቱም ተሳታፊዎች  በሀገራቸው ተጨባጭ ሁኔታዎች ላይ ውይይት ቸአድርገዋል። በካናዳ የኢትዮጵያ ኤምባሲ ለዋልታ በላከው መግለጫ እንዳስታወቀው  በበዓሉ ላይ የተለያዩ ብሔሮች፣  ብሔረሰቦችና ሕዝቦች  አባላት ተወካዮች፣ የእንኳን አደረሳችሁን መልዕክት በመድረክ አስተላልፈዋል።